На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

I **УСВАЈА СЕ** Извештај о раду Галерије савремене ликовне уметности Ниш - установе културе од националног значаја за 01.01.- 31.12.2014. , број 047 од 20.01.2015. године, који је Одлуком број 050 од 22.01.2015. године, усвојио Управни одбор Установе.

II Решење доставити Галерији савремене ликовне уметности Ниш - установе културе од националног значаја, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 23 Статута Галерије савремене ликовне уметности Ниш - установе културе од националног значаја, Управни одбор Установе усвојио је Извештај о раду Галерије савремене ликовне уметности Ниш - установе културе од националног значаја за период 01.01.- 31.12.2014. године, број 047 од 20.01.2015. године, Одлуком број број 050 од 22.01.2015. године, усвојио Управни одбор Установе и доставио га Управи за културу на даље поступање.

Рад Галерије савремене ликовне уметности Ниш - установе културе од националног значаја, током 2014. године одвијао се истовремено у различитим областима галеријског рада и обухватао је следеће сегменте: излагачка делатност (организовање и реализација изложби), музелошка делатност, издавачко-информативна делатност и организовање: Ликовна колонија „Сићево“ 2014. и Графичка радионица „Сићево“ 2014.

У сва три изложбена простора (Галерија "Србија", Павиљон у Тврђави и Салон 77 у Тврђави) Галеријa савремене ликовне уметности Ниш – Установа културе од националног значаја је током 2014. године приредила 39 изложби у сопственој организацији. Поред тога технички је реализовала још 10 изложби чији су организатори биле друге институције (Факултет уметности, Удружење архитеката и урбаниста, НИП Новости, Удружења медијских фотографа, Гимназија „Светозар Марковић“, ГО Медијана, Удружење „Цар Константин“, Нишвил, Народни музеј). Осврћући се овом приликом само на изложбе организоване од стране наше установе напомињемо да је у сваком од изложбених простора реализовано по 13 изложби.

Имајући у виду да је Извештај о раду Галерије савремене ликовне уметности Ниш - установе културе од националног значаја за 01.01.-31.12.2014., сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

НАЧЕЛНИК

Небојша Стевановић